
Betegtájékoztató: Információk a beteg számára

	Ramipril/Bisoprolol Polpharma 5 mg/5 mg kemény kapszula
Ramipril/Bisoprolol Polpharma 5 mg/10 mg kemény kapszula
Ramipril/Bisoprolol Polpharma 10 mg/5 mg kemény kapszula
Ramipril/Bisoprolol Polpharma 10 mg/10 mg kemény kapszula

ramipril/bizoprolol-fumarát

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
1. Tartsa meg a betegtájékoztatót, mert a benne szereplő információkra a későbbiekben is szüksége lehet.
1. További kérdéseivel forduljon kezelőorvosához vagy gyógyszerészéhez.
-	Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
1. Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:
0. Milyen típusú gyógyszer a Ramipril/Bisoprolol Polpharma kemény kapszula és milyen betegségek esetén alkalmazható?
0. Tudnivalók a Ramipril/Bisoprolol Polpharma kemény kapszula szedése előtt
3.	Hogyan kell szedni a Ramipril/Bisoprolol Polpharma kemény kapszulát?
4.	Lehetséges mellékhatások
5.	Hogyan kell a Ramipril/Bisoprolol Polpharma kemény kapszulát tárolni?
6.	A csomagolás tartalma és egyéb információk


1. Milyen típusú gyógyszer a Ramipril/Bisoprolol Polpharma kemény kapszula és milyen betegségek esetén alkalmazható?

A Ramipril/Bisoprolol Polpharma kemény kapszula két különböző hatóanyagot tartalmaz egy kapszulában, a ramiprilt és a bizoprololt. Mindkét hatóanyag segít a magas vérnyomás beállításában:
· a ramipril az úgynevezett angiotenzinkonvertálóenzim-gátlók (ACE-gátlók) csoportjába tartozik. A ramipril csökkenti azoknak az anyagoknak a termelését, amelyek emelhetik a vérnyomást. Ellazítja és tágítja az ereket, megkönnyítve a szív számára a vér keringetését az Ön szervezetében.
· a bizoprolol a béta-blokkolóknak nevezett gyógyszerek csoportjába tartozik. Ezek a gyógyszerek a szervezet bizonyos idegingerületekre adott válaszát befolyásolják, elsősorban a szívben. Ennek következményeként a bizoprolol lassítja a szívverést és így segíti a szív működését, a pumpafunkció hatékonyságát.

A Ramipril/Bisoprolol Polpharma kemény kapszulát felnőtteknél alkalmazzák magasvérnyomás-betegség (hipertónia) kezelésére, vagy krónikus koszorúér-betegséggel (olyan betegség, amelyben a szív vérellátása csökkent vagy akadályozott) együtt jelentkező magasvérnyomás-betegség kezelésére olyan betegeknél:
· akiknél bizonyos, a szívet és az ereket érintő betegségek is fennállnak (a betegnél korábban előfordult koszorúér-betegség vagy sztrók; vagy elsősorban az alsó végtag ereit érintő betegség: perifériás érbetegség); vagy
· akik cukorbetegek, és legalább egy szív- és érrendszeri kockázati tényező is fennáll, és/vagy
· akiknek már volt szívrohamuk, és a bal szívfél működési zavarával járó krónikus szívelégtelenségben szenvednek (olyan betegség, amikor a szív nem képes elegendő vért pumpálni a szervezet szükségleteinek kielégítésére, ami légszomjat és duzzanatot/ödémát okoz), a szívet érintő események, például szívroham kockázatának csökkentése céljából.

Kezelőorvosa Ramipril/Bisoprolol Polpharma kemény kapszulát, egy fix dózisú kombinációt írhat fel Önnek, ha korábban már legalább négy héten keresztül szedett ramiprilt és bizoprololt a kombinációs készítménnyel megegyező hatáserősségekben és azonos adagolási gyakorisággal, de külön-külön készítményekben.


2. Tudnivalók a Ramipril/Bisoprolol Polpharma kemény kapszula szedése előtt

Ne szedje a Ramipril/Bisoprolol Polpharma kemény kapszulát:
· ha allergiás a ramiprilre vagy bármely más ACE‑gátló típusú gyógyszerre, a bizoprololra vagy a gyógyszer (6. pontban felsorolt) egyéb összetevőjére.
Az allergiás reakció jelei lehetnek kiütések, nyelési vagy légzési problémák, az ajkak, az arc, a torok vagy a nyelv duzzanata.
· ha Önnél már jelentkezett olyan súlyos allergiás reakció, amit angioödémának neveznek. Ennek jelei lehetnek a viszketés, csalánkiütés, vörös foltok a kézen, lábon és a torkon, a torok, a nyelv, a szem körüli terület és az ajkak duzzanata, a nyelési vagy légzési nehézség.
· ha szakubitrilt és valzartánt tartalmazó gyógyszert szedett vagy szed jelenleg, amit felnőttek tartósan fennálló (krónikus) szívelégtelenségének kezelésére alkalmaznak;
· amennyiben Ön művesekezelésben (dialízis) vagy bármely vérszűrő eljárásban részesül. Az alkalmazott berendezéstől függően a Ramipril/Bisoprolol Polpharma kemény kapszula-kezelés nem biztos hogy megfelelő Önnek.
· ha olyan vesebetegségben szenved, amikor a vese vérellátása csökkent (veseartéria‑szűkület);
· ha több mint 3 hónapos terhes [azonban a terhesség korai szakaszában sem ajánlott szedni a Ramipril/Bisoprolol Polpharma kemény kapszulát (lásd a „Terhesség és szoptatás” című részt)];
· ha az Ön vérnyomása rendellenesen alacsony vagy ingadozik. Ezt a döntést kezelőorvosának kell meghoznia.
· ha cukorbetegségben vagy vesekárosodásban szenved és aliszkirén hatóanyag‑tartalmú vérnyomáscsökkentő gyógyszert kap;
· ha akut szívelégtelenségben szenved, vagy szívelégtelensége olyan mértékben súlyosbodik, hogy a szívizomzat összehúzódásának erejét fokozó gyógyszer intravénás adását igényli;
· kardiogén sokk esetén, ami alacsony vérnyomáshoz és a keringés összeomlásához vezető, a szív rendellenes működéséből eredő hirtelen kialakuló, súlyos állapot;
· ha olyan szívbetegségben szenved, amelyben nagyon lassú szívverés vagy rendszertelen szívverés jelentkezik (másodfokú vagy harmadfokú atrioventrikuláris-blokk pészméker nélkül, szinoatriális blokk, szik szinusz szindróma);
· ha panaszokat okozó lassú szívverés áll fenn Önnél;
· ha súlyos asztmában szenved;
· végtagot érintő súlyos keringési zavar esetén (például Raynaud-betegség), ami a hidegnek kitett kézujjakon és lábujjakon zsibbadást, bizsergést és elszíneződést vált ki;
· ha kezeletlen feokromocitómában szenved, ami a mellékvesevelő egy ritka daganata;
· olyan anyagcsere betegségekben, melyek esetén a vére a normálisnál savasabb kémhatásúvá válik (metabolikus acidózis).

Amennyiben bizonytalan, kérdezze meg kezelőorvosát, mielőtt beveszi a Ramipril/Bisoprolol Polpharma kemény kapszulát.

Figyelmeztetések és óvintézkedések
A Ramipril/Bisoprolol Polpharma kemény kapszula szedése előtt beszéljen kezelőorvosával vagy gyógyszerészével.
Jelezze kezelőorvosának, amennyiben az alábbiak bármelyike fennáll vagy valaha előfordult Önnél. Lehet, hogy kezelőorvosa külön óvintézkedéseket lát szükségesnek (például további kezelést, illetve gyakoribb ellenőrzéseket):
· ha kevésbé súlyos légúti betegségben, például asztmában vagy egyéb krónikus, hörgőszűkülettel járó tüdőbetegségben szenved;
· ha Ön cukorbeteg;
· ha szigorúan diétát tart vagy koplal;
· ha Ön méhcsípés vagy darázscsípés esetén kialakuló túlérzékenységi reakciót csökkentő (deszenzibilizáló) kezelésben fog részesülni. A Ramipril/Bisoprolol Polpharma kemény kapszula hatására megnő az esélye az allergiás reakció kialakulásának vagy a kialakuló reakció súlyosabb lehet.
· ha szívritmuszavar vagy az érfali izomzat görcse miatt a koszorúerekben jelentkező véráramlási zavar (Prinzmetal-angina vagy elsőfokú atrioventrikuláris-blokk) áll fenn Önnél;
· ha szívelégtelenségben vagy más szívproblémában szenved;
· ha a szíve vagy az agya oxigénellátása nem megfelelő;
· ha kevésbé súlyos, a végtagok vérkeringést érintő betegsége van;
· ha pikkelysömöre (pszoriázis) van vagy volt korábban;
· ha a pajzsmirigye működésében zavar áll fenn. A Ramipril/Bisoprolol Polpharma kemény kapszula a pajzsmirigy-túlműködés tüneteit elfedheti.
· kezelt feokromocitóma esetén, amely a mellékvesevelő ritka daganata;
· ha Önnél altatást fognak alkalmazni. Ezt vagy műtét, vagy fogászati beavatkozás esetén alkalmazzák. Egy nappal a beavatkozás előtt lehet, hogy fel kell függesztenie a Ramipril/Bisoprolol Polpharma kemény kapszula szedését, kérje ki kezelőorvosa tanácsát.
· ha angioödéma alakul ki Önnél (az arc, az ajkak, a nyelv vagy a torok duzzanatával járó súlyos allergiás reakció, mely nyelési és légzési nehézséget okozhat). Ez a kezelés során bármikor előfordulhat. Ha ilyen tüneteket észlel, hagyja abba a Ramipril/Bisoprolol Polpharma kemény kapszula szedését és azonnal forduljon orvoshoz.
· ha hasi fájdalom, hányás vagy hasmenés áll fenn Önnél. Ezek az intesztinális angioödéma jelei lehetnek.
· ha Ön feketebőrű, mert Önnél nagyobb lehet az angioödéma kialakulásának kockázata, továbbá ez a gyógyszer kevésbé hatékonyan csökkentheti a vérnyomását, mint a nem feketebőrű betegek esetében;
· ha az alábbi gyógyszerek bármelyikét szedi, az angioödéma kockázata Önnél megemelkedhet:
· [bookmark: _Hlk53496946]vildagliptin vagy más, az úgynevezett gliptinek csoportjába tartozó gyógyszer (cukorbetegség kezelésére alkalmazott gyógyszerek);
· racekadotril (a hasmenés kezelésére szolgáló gyógyszer);
· szirolimusz, everolimusz, temszirolimusz és egyéb, úgynevezett mTOR-gátlók osztályába tartozó gyógyszerek (szervátültetés során a beültetett szervek kilökődésének megakadályozására szolgáló gyógyszerek vagy daganatellenes gyógyszerek);
· ha Ön időskorú;
· ha Önnek vesebetegsége van (beleértve a veseátültetést);
· ha Önnek májbetegsége van;
· ha az aortabillentyű vagy a mitrális billentyű szűkületében szenved (a szívből kifelé áramló vér útját szabályozó billentyű szűkülete, illetve a szívben a bal pitvar és kamra közötti billentyű szűkülete), vagy veseartéria-szűkületben szenved (a vesét vérrel ellátó verőér szűkülete);
· ha Ön sok sót vagy folyadékot vesztett (hányás, hasmenés, vagy a szokásosnál is hevesebb izzadás miatt, ha Ön sószegény diétát tart, hosszabb ideje vízhajtókat szed vagy művesekezelésben részesül);
· ha a vérében magas a káliumszint (ez a vérvizsgálati eredményen látható);
· ha olyan gyógyszereket szed, vagy olyan betegsége van, amelynek következtében csökkenhet vérének nátriumszintje. Ilyen esetben kezelőorvosa rendszeres vérvizsgálatot írhat elő a nátriumszint ellenőrzése érdekében, különösen abban az esetben, ha Ön időskorú.
· ha Ön úgynevezett kollagénbetegségben (kötőszöveti betegség) szenved, mint például a szisztémás lupusz eritematózusz vagy szkleroderma;
· a következő, magas vérnyomás kezelésére szolgáló gyógyszerek bármelyikét szedi:
· angiotenzin II-receptor-blokkoló (ARB) (zartánok néven is ismertek – például valzartán, telmizartán, irbezartán), különösen akkor, ha cukorbetegséggel összefüggő vesebetegségben szenved;
· aliszkirén.
Kezelőorvosa rendszeresen ellenőrizheti az Ön veseműködését, vérnyomását és az elektrolitszinteket (például kálium) a vérben. Lásd még a „Ne szedje a Ramipril/Bisoprolol Polpharma kemény kapszulát” pontban szereplő információkat.
· Feltétlenül közölje kezelőorvosával, ha úgy gondolja, hogy terhes (vagy terhes lehet). A Ramipril/Bisoprolol Polpharma kemény kapszula szedése nem ajánlott a terhesség első 3 hónapjában és tilos szedni, ha több mint 3 hónapos terhes, mivel súlyos rendellenességet okozhat a magzatnak, ha a terhességnek ebben a szakaszában szedi (lásd a „Terhesség és szoptatás” című részt).

Gyermekek és serdülők
A Ramipril/Bisoprolol Polpharma kemény kapszula nem ajánlott 18 év alatti gyermekek és serdülők kezelésére.

Egyéb gyógyszerek és a Ramipril/Bisoprolol Polpharma kemény kapszula
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Ez azért fontos, mert a Ramipril/Bisoprolol Polpharma kemény kapszula befolyásolhatja más gyógyszerek hatását, ugyanakkor más gyógyszerek is befolyásolhatják a Ramipril/Bisoprolol Polpharma kemény kapszula hatását.

Lehet, hogy kezelőorvosának meg kell változtatnia a gyógyszerek adagját, egyéb óvintézkedéseket tehet, vagy akár arra is kérheti Önt, hogy hagyja abba az egyik gyógyszer szedését. Feltétlenül tájékoztassa kezelőorvosát, amennyiben az alábbi gyógyszerek valamelyikét szedi:
· szakubitril és valzartán, amit tartósan fennálló (krónikus) szívelégtelenség kezelésére alkalmaznak. Ne szedje a Ramipril/Bisoprolol Polpharma kemény kapszulát szakubitril/valzartánt tartalmazó készítménnyel együtt. Ha szakubitril/valzartánt tartalmazó készítményt vett be, a készítmény utolsó adagjának bevétele után várjon 36 órát, mielőtt elkezdi szedni a Ramipril/Bisoprolol Polpharma kemény kapszulát (lásd „Ne szedje a Ramipril/Bisoprolol Polpharma kemény kapszulát”). Ha abbahagyja a Ramipril/Bisoprolol Polpharma kemény kapszula szedését, az utolsó adag bevétele után várjon 36 órát, mielőtt elkezdi szedni a szakubitril/valzartánt.
· angiotenzin II-receptor-blokkolók (ARB) (zartánok néven is ismertek – például valzartán, telmizartán, irbezartán) vagy aliszkirén (lásd még a „Ne szedje a Ramipril/Bisoprolol Polpharma kemény kapszulát” és a „Figyelmeztetések és óvintézkedések” pont alatti információt);
· a magas vérnyomás, a mellkasi fájdalom (angina pektorisz), illetve a szabálytalan szívritmus kezelésére alkalmazott bizonyos gyógyszerek (kalciumcsatorna-gátlók, mint például a verapamil, diltiazem, felodipin vagy amlodipin);
· magas vérnyomás kezelésére szolgáló bizonyos gyógyszerek, mint például a klonidin, metildopa, moxonodin, rilmenidin (úgynevezett központi hatású vérnyomáscsökkentő gyógyszerek): ezeknek a gyógyszereknek a szedését ne hagyja abba azelőtt, hogy kikérné kezelőorvosa véleményét;
· bizonyos gyógyszerek, amiket szabálytalan vagy kóros szívritmus kezelésére alkalmaznak, mint például a kinidin, dizopiramid, lidokain, fenitoin, flekainid, propafenon, amiodaron, prokainamid;
· szívglikozidok (a szívelégtelenség kezelésére szolgáló gyógyszerek, például a digoxin);
· vízhajtók (diuretikumok), például furoszemid, spironolakton, triamteren, amilorid;
· bármely olyan gyógyszer, mely kívánt vagy nem kívánt hatása révén a vérnyomást csökkenti:
· magas vérnyomás kezelésére szolgáló gyógyszerek;
· depresszió kezelésére alkalmazott bizonyos gyógyszerek, mint például az imipramin, dezipramin, nortriptilin, amitriptilin, mirtazapin;
· epilepszia kezelésére vagy altatás alatt alkalmazott egyes gyógyszerek (barbiturátok, mint például a fenobarbitál);
· olyan gyógyszerek, amiket a valósággal való kapcsolatvesztéssel járó mentális betegségek kezelésére alkalmaznak (fenotiazinok, mint például a levomepromazin, klórpromazin vagy prometazin);
· nitrátok (mellkasi fájdalom [angina] kezelésére és megelőzésére alkalmazzák);
· baklofén, ami egy izomrelaxáns;
· jóindulatú prosztata-megnagyobbodás kezelésére alkalmazott gyógyszerek, mint például alfuzozin, doxazozin, prazozin, tamszulozin, terazozin;
· olyan gyógyszerek, amiket például az Alzheimer-kór vagy zöldhályog kezelésére alkalmaznak (úgynevezett paraszimpatomimetikumok, mint például a rivasztigmin vagy karbakol);
· depresszió kezelésére alkalmazott bizonyos gyógyszerek, az úgynevezett monoaminooxidáz (MAO) -gátlók (kivéve a MAO-B-gátlók), például a moklobemid;
· helyileg alkalmazott béta-blokkoló gyógyszerek (például zöldhályog kezelésére adott timolol-tartalmú szemcseppek);
· cukorbetegség kezelésére szolgáló gyógyszerek, mint a szájon át alkalmazandó vércukorszint‑csökkentők (például metformin, linagliptin, szaxagliptin, szitagliptin vagy vildagliptin) és az inzulin. A Ramipril/Bisoprolol Polpharma kemény kapszula csökkentheti a vércukorszintet. Gondosan ellenőrizze a vércukorszintjét, ha Ramipril/Bisoprolol Polpharma kemény kapszulát szed.
· műtéti altatáskor, általános érzéstelenítéskor alkalmazott gyógyszerek;
· fájdalom vagy gyulladás enyhítésére alkalmazott gyógyszerek (például nem-szteroid gyulladáscsökkentő gyógyszerek [NSAID-ok], mint például ibuprofén, diklofenák vagy indometacin, illetve nagy adagban alkalmazott acetilszalicilsav);
· alacsony vérnyomás, sokk, szívelégtelenség, asztma vagy allergia kezelésére szolgáló gyógyszerek, például az izoprenalin, dobutamin, noradrenalin, adrenalin, efedrin, dopamin. Kezelőorvosának ellenőriznie kell a vérnyomását.
· meflokin (malária megelőzésére vagy kezelésére alkalmazzák);
· daganatellenes gyógyszerek (kemoterápiás gyógyszerek);
· gyógyszerek, amelyek emelhetik a kálium szintjét a vérben, mint a káliumpótlók (beleértve a sópótlókat) és a vér káliumtartalmának emelkedését okozó egyéb gyógyszerek, például trimetoprim önmagában vagy szulfametoxazollal együtt adva (bakteriális fertőzések kezelésére alkalmazzák), heparin (a vérrögök kialakulásának megelőzésére szolgáló gyógyszer);
· az átültetett szerv kilökődésének megakadályozására alkalmazott gyógyszerek, például a ciklosporin;
· allopurinol (a vér húgysavszintjének csökkentésére szolgál);
· lítium (mentális betegségek kezelésére). A Ramipril/Bisoprolol Polpharma kemény kapszula emelheti a vér lítiumszintjét, ezért az Ön lítiumszintjét gondosan ellenőriznie kell kezelőorvosának.
· szteroid gyógyszerek, például a prednizolon, gyulladásos betegségek kezelésére;
· temszirolimusz, everolimusz, szirolimusz (az átültetett szerv kilökődésének megelőzésére vagy daganatos betegségek kezelésére) és más gyógyszerek, amelyek az úgynevezett mTor-gátlók csoportjába tartoznak;
· neprilizin- (NEP) gátlóknak nevezett gyógyszerek, mint például a racekadotril (hasmenés ellen alkalmazzák).

A Ramipril/Bisoprolol Polpharma kemény kapszula egyidejű bevétele alkohollal
A Ramipril/Bisoprolol Polpharma szedése alatt az alkohol fogyasztása szédülést vagy kábultságot okozhat. Amennyiben nem biztos abban, hogy mennyi alkoholt fogyaszthat a Ramipril/Bisoprolol Polpharma kemény kapszula szedése alatt, kérdezze meg kezelőorvosát, mivel a vérnyomáscsökkentő gyógyszerek és az alkohol egymás altató-nyugtató hatását erősíthetik.

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Terhesség
Feltétlenül közölje kezelőorvosával, ha úgy gondolja, hogy terhes, vagy terhes lehet.
A Ramipril/Bisoprolol Polpharma kemény kapszula nem ajánlott a terhesség első 12 hetében, a 13. héttől kezdődően pedig tilos szednie, mivel súlyos rendellenességet okozhat a magzatnál.
Azonnal jelezze kezelőorvosának, ha a Ramipril/Bisoprolol Polpharma kemény kapszula alkalmazása alatt teherbe esik. Tervezett terhesség esetén egy másik, megfelelő kezelésre ajánlott áttérni.

Szoptatás
Ha Ön szoptat nem javasolt a Ramipril/Bisoprolol Polpharma kemény kapszula szedése.

A készítmény hatásai a gépjárművezetéshez és a gépek kezeléséhez szükséges képességekre
A Ramipril/Bisoprolol Polpharma kemény kapszula befolyásolhatja a gépjárművezetéshez és a gépek kezeléséhez szükséges képességeket. Ha Önnél szédülés, fáradtság vagy fejfájás jelentkezik, ne vezessen gépjárművet és ne kezeljen gépeket, hanem azonnal forduljon orvosához.

A Ramipril/Bisoprolol Polpharma kemény kapszula nátriumot tartalmaz
A készítmény kevesebb mint 1 mmol (23 mg) nátriumot tartalmaz kapszulánként, azaz gyakorlatilag „nátriummentes”.

A Ramipril/Bisoprolol Polpharma 5 mg/5 mg kemény kapszula és a Ramipril/Bisoprolol Polpharma 5 mg/10 mg kemény kapszula alluravörös AC-t tartalmaz
Az alluravörös AC allergiás reakciókat okozhat.

[bookmark: _Hlk82437999]A Ramipril/Bisoprolol Polpharma 10 mg/5 mg kemény kapszula és a Ramipril/Bisoprolol Polpharma 10 mg/10 mg kemény kapszula azorubint (más néven karmazsint) tartalmaz
Az azorubin (karmazsin) allergiás reakciókat okozhat.


3. Hogyan kell szedni a Ramipril/Bisoprolol Polpharma kemény kapszulát?

A gyógyszert mindig kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

Alkalmazása felnőtteknél
A készítmény ajánlott adagja naponta egyszer 1 darab kapszula az Ön részére felírt hatóanyag-tartalmú kapszulából.
A kapszulát egészben, szétrágás nélkül, némi folyadékkal kell lenyelni reggel, étkezés közben vagy attól függetlenül.

Alkalmazása vesebetegség esetén
Ha Ön vesebetegségben szenved, kezelőorvosa a Ramipril/Bisoprolol Polpharma kemény kapszula kisebb adagját rendelheti Önnek.

Alkalmazása májbetegség esetén
A Ramipril/Bisoprolol Polpharma kemény kapszula nem alkalmas az Ön kezelésére és ne szedje abban az esetben, ha Ön májkárosodásban szenved.

Alkalmazása gyermekeknél és serdülőknél
A Ramipril/Bisoprolol Polpharma kemény kapszula nem ajánlott 18 év alatti gyermekek és serdülők kezelésére.

Ha az előírtnál több Ramipril/Bisoprolol Polpharma kemény kapszulát vett be
Azonnal értesítse kezelőorvosát vagy keresse fel a legközelebbi kórház sürgősségi osztályát. Ne Ön vezessen a kórházba, kérjen meg valakit, hogy vigye el, vagy hívja a mentőket. Vigye magával a gyógyszerének csomagolását, hogy kezelőorvosa tudja, hogy milyen gyógyszert vett be.

Ha elfelejtette bevenni a Ramipril/Bisoprolol Polpharma kemény kapszulát
Ha elfelejtett bevenni egy adagot a Ramipril/Bisoprolol Polpharma kemény kapszulából, a következő adagot a szokott időben vegye be. Ne vegyen be kétszeres adagot a kihagyott adag pótlására.

[bookmark: _Hlk168562042]Ha idő előtt abbahagyja a Ramipril/Bisoprolol Polpharma kemény kapszula szedését
Ne hagyja abba hirtelen a Ramipril/Bisoprolol Polpharma kemény kapszula szedését. Beszéljen kezelőorvosával, ha abba akarja hagyni a Ramipril/Bisoprolol Polpharma kemény kapszula szedését.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Hagyja abba a gyógyszer szedését és azonnal forduljon orvoshoz, ha a következő mellékhatások bármelyikét észleli – sürgős orvosi ellátásra lehet szüksége:
· az arc, az ajkak, a nyelv és/vagy a torok duzzanata, ami légzési és nyelési nehézséggel jár, valamint viszketés és kiütések. Ezek súlyos allergiás reakció jelei lehetnek.
· súlyos bőrreakciók, beleértve az erős bőrkiütést, fekélyképződést a szájban, meglévő bőrbetegség rosszabbodását, a bőr vörösödését, hólyagosodását vagy leválását (például StevensJohnson-szindróma, toxikus epidermális nekrolízis vagy eritéma multiforme).

Azonnal jelezze kezelőorvosának, ha az alábbiak valamelyikét tapasztalja:
· gyorsabb szívverés, szabálytalan vagy heves szívdobogásérzés (úgynevezett palpitáció), mellkasi fájdalom, szorító érzés a mellkasban vagy ennél is súlyosabb szívbetegségek, beleértve a szívinfarktust vagy a sztrókot (agyi érkatasztrófát);
· légszomj vagy köhögés, ezek tüdőproblémák jelei lehetnek;
· szívelégtelenség rosszabbodása, ami fokozott légszomjat és/vagy folyadékvisszatartást okoz;
· könnyebben kialakuló véraláfutás, a normálisnál hosszabb ideig tartó vérzés vagy a vérzésre utaló bármilyen jel (például ínyvérzés), lila pöttyök vagy foltok a bőrön, vagy ha a szokásosnál könnyebben kap el fertőző betegségeket, torokfájás és láz, fáradtság, ájulás, szédülés vagy sápadt bőr. Ezek a tünetek a vérképzőszervi és csontvelő-problémák jelei lehetnek.
· súlyos hasi fájdalom, amely a hátba is kisugárzik. Ez a hasnyálmirigy-gyulladás (pankreatitisz) jele lehet.
· láz, hidegrázás, fáradtság, étvágytalanság, hasi fájdalom, hányinger, a bőr vagy a szemek sárgás elszíneződése (sárgaság). Ezek olyan májbetegség jelei lehetnek, mint a májgyulladás (hepatitisz) vagy a májkárosodás.
· koncentrált (sötét színű) vizelet, hányinger, hányás, izomgörcsök, zavartság és görcsrohamok. Ezeket a tüneteket az antidiuretikus hormon (ADH) nem megfelelő termelődése okozhatja.

További mellékhatások:

Gyakori (10 beteg közül legfeljebb 1 beteget érinthet):
· a vérvizsgálati eredmények a szokásosnál magasabb káliumszintet mutatnak a vérében;
· fejfájás;
· szédülés;
· hidegérzés vagy zsibbadásérzés a kezekben vagy a lábfejekben;
· ájulás, kórosan alacsony vérnyomás (hipotenzió), különösen, amikor gyorsan áll fel vagy ül fel;
· száraz, ingerlő köhögés, arcüreggyulladás (szinuszitisz) vagy hörghurut, légszomj;
· gyomor vagy bél területén jelentkező fájdalom vagy kellemetlen érzés, hasmenés, székrekedés, emésztési zavar, hányinger vagy hányás;
· bőrkiütés, ami lehet kiemelkedő vagy nem kiemelkedő is;
· görcsök vagy fájdalom az izmaiban;
· mellkasi fájdalom;
· fáradtság.

Nem gyakori (100 beteg közül legfeljebb 1 beteget érinthet):
· a vérvizsgálati eredmények változást mutatnak a máj (májenzimek szintjének emelkedése, magas bilirubinszint), hasnyálmirigy (emelkedett hasnyálmirigyenzim-szint) vagy vese (emelkedett húgysavszint vagy kreatininszint) működésével kapcsolatos értékekben;
· a fehérvérsejtek egy bizonyos típusának (eozinofilok) megnövekedett száma a vérben;
· csökkent étvágy vagy kóros étvágytalanság (anorexia);
· alvászavarok, beleértve az aluszékonyságot is;
· depresszió, nyomott hangulat, szorongás, a szokásosnál feszültebbnek érzi magát vagy nyugtalan;
· forgó jellegű szédülés (vertigo);
· rendellenes bőrérzékelés, mint például zsibbadás, bizsergés, szúró vagy égő érzés a bőrön (paresztézia);
· az ízérzés megszűnése vagy megváltozása;
· szemproblémák, beleértve a homályos látást;
· lassabb vagy gyorsabb szívverés, szabálytalan vagy heves szívdobogás;
· duzzadt karok és lábak. Ez a szervezet fokozott vízvisszatartásának jele lehet.
· kipirulás;
· orrdugulás;
· légzési nehézség vagy az asztma rosszabbodása;
· duzzanat a beleiben, amelyet bélrendszeri angioödémának neveznek, mely hasi fájdalommal, hányással és hasmenéssel jár;
· puffadás, gyomorégés vagy szájszárazság;
· a szokásosnál fokozottabb izzadás;
· viszketés;
· izomgyengeség;
· ízületi fájdalom;
· a szokásosnál nagyobb mennyiségű vizelet ürítése;
· csökkent vesefunkció (beleértve a veseelégtelenséget);
· a vizeletben megjelenő fehérje mennyiségének növekedése;
· szexuális működési zavar férfiaknál, illetve csökkent szexuális vágy férfiaknál és nőknél;
· láz;
· gyengeségérzet.

Ritka (1000 beteg közül legfeljebb 1 beteget érinthet):
· a vérvizsgálati eredmények csökkenést mutatnak a vörösvértestek, fehérvérsejtek vagy a vérlemezkék számában és a hemoglobin mennyiségében, valamint a májenzimek szintje (GPT, GOT) és bizonyos vérzsírok szintje emelkedik;
· rémálmok, hallucinációk;
· remegés (tremor);
· zavartság;
· egyensúlyzavar;
· csökkent könnyelválasztás (szemszárazság);
· vörös, viszkető, duzzadt vagy könnyező szem (kötőhártya-gyulladás);
· hallásromlás vagy fülcsengés;
· érszűkület, csökkent véráramlás az ereken keresztül (hipoperfúzió), az erek gyulladása (vaszkulitisz);
· allergiás orrfolyás;
· vörös és duzzadt nyelv;
· allergiaszerű reakciók, mint például viszketés, kipirulás, kiütés;
· súlyos bőrleválás vagy hámlás, viszkető, göbös kiütés (exfoliatív dermatitisz), csalánkiütés;
· körömrendellenességek (például a köröm meglazulása vagy leválása a körömágyról);
· foltok a bőrön;
· merevedési zavar.

Nagyon ritka (10 000 beteg közül legfeljebb 1 beteget érinthet):
· hajhullás;
· a pikkelysömör (pszoriázis) megjelenése vagy súlyosbodása, pikkelysömörszerű kiütések;
· a szokásosnál fokozottabb fényérzékenység.

Nem ismert (a gyakoriság a rendelkezésre álló adatokból nem állapítható meg):
· a vérvizsgálati eredmények az antinukleáris antitest emelkedett szintjét, a szokásosnál alacsonyabb nátriumszintet vagy túlzottan kevés vérsejtet mutatnak;
· koncentrációzavar;
· a kézujjak és a lábujjak színe a hidegben megváltozik és bizsergő vagy fájdalmas érzés jelentkezik, amikor újra felmelegednek (Raynaud-jelenség);
· lelassult vagy károsodott reakciók;
· égő érzés;
· a szaglás megváltozása;
· afták (apró fekélyek) a szájban;
· a mell megnagyobbodása férfiaknál.

Néhány mellékhatásról gyakrabban számoltak be krónikus szívelégtelenségben szenvedő betegeknél (nagyon gyakori: lassabb pulzus, és gyakori: a szívelégtelenség súlyosbodása, gyengeségérzet).

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Ramipril/Bisoprolol Polpharma kemény kapszulát tárolni?

Legfeljebb 25 °C-on tárolandó.

A gyógyszer gyermekektől elzárva tartandó!

A dobozon és buborékcsomagoláson feltüntetett lejárati idő (EXP) után ne szedje ezt a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Ramipril/Bisoprolol Polpharma kemény kapszula?
1. A készítmény hatóanyagai a ramipril és a bizoprolol-fumarát.

Ramipril/Bisoprolol Polpharma 5 mg/5 mg kemény kapszula
5 mg ramiprilt és 5 mg bizoprolol-fumarátot tartalmaz kapszulánként.

Ramipril/Bisoprolol Polpharma 5 mg/10 mg kemény kapszula
5 mg ramiprilt és 10 mg bizoprolol-fumarátot tartalmaz kapszulánként.

Ramipril/Bisoprolol Polpharma 10 mg/5 mg kemény kapszula
10 mg ramiprilt és 5 mg bizoprolol-fumarátot tartalmaz kapszulánként.

Ramipril/Bisoprolol Polpharma 10 mg/10 mg kemény kapszula
10 mg ramiprilt és 10 mg bizoprolol-fumarátot tartalmaz kapszulánként.

1. Egyéb összetevők:
[bookmark: _Hlk82439707]Kapszulatöltet:
[bookmark: _Hlk82441737]mikrokristályos cellulóz (E460), karboximetilkeményítő-nátrium (A típus), vízmentes, kolloid szilícium-dioxid (E551), hidrofób, kolloid szilícium-dioxid, magnézium-sztearát (E572), kroszpovidon, hipromellóz, sárga vas-oxid (E172), nátrium-sztearil-fumarát.

Kapszulahéj:
Ramipril/Bisoprolol Polpharma 5 mg/5 mg kemény kapszula: zselatin, titán-dioxid (E171), alluravörös AC (E129), brillantkék FCF (E133), sárga vas-oxid (E172).

Ramipril/Bisoprolol Polpharma 5 mg/10 mg kemény kapszula: zselatin, titán-dioxid (E171), alluravörös AC (E129), brillantkék FCF (E133), kinolinsárga (E104).

Ramipril/Bisoprolol Polpharma 10 mg/5 mg kemény kapszula: zselatin, titán-dioxid (E171), fekete vas-oxid (E172), azorubin (karmazsin) (E122), sárga vas-oxid (E172).

Ramipril/Bisoprolol Polpharma 10 mg/10 mg kemény kapszula: zselatin, titán-dioxid (E171), fekete vas-oxid (E172), azorubin (karmazsin) (E122), kinolinsárga (E104).

Milyen a Ramipril/Bisoprolol Polpharma kemény kapszula külleme és mit tartalmaz a csomagolás?

[bookmark: _Hlk165282579]Ramipril/Bisoprolol Polpharma 5 mg/5 mg kemény kapszula
[bookmark: _Hlk170114057]2-es méretű, jelöletlen, önzáródó, kemény zselatin kapszula, átlátszatlan, sárgásfehér kapszula alsó rész és átlátszatlan, sötét rózsaszínű kapszula felső rész, két tablettával töltve. A ramipril hatóanyagot tartalmazó tabletta halványsárga színű, kerek, mindkét oldalán domború, jelölés nélküli tabletta, melynek felületén fehér és sárgásbarna színű foltok megengedettek. A másik, bizoprolol hatóanyagot tartalmazó tabletta fehér vagy majdnem fehér, kerek, mindkét oldalán domború, egyik oldalán stilizált E jelöléssel ellátva, a másik oldala sima.

Ramipril/Bisoprolol Polpharma 5 mg/10 mg kemény kapszula
[bookmark: _Hlk170114074]0-es méretű, jelöletlen, önzáródó, kemény zselatin kapszula, átlátszatlan, sárga kapszula alsó rész és átlátszatlan, sötétrózsaszín kapszula felső rész, két tablettával töltve. A ramipril hatóanyagot tartalmazó tabletta halványsárga színű, kerek, mindkét oldalán domború, jelölés nélküli tabletta, melynek felületén fehér és sárgásbarna színű foltok megengedettek. A másik, bizoprolol hatóanyagot tartalmazó tabletta fehér vagy csaknem fehér, kerek, mindkét oldalán domború, egyik oldalán stilizált E jelöléssel ellátva, a másik oldala sima.

Ramipril/Bisoprolol Polpharma 10 mg/5 mg kemény kapszula
[bookmark: _Hlk170114088]0-ás méretű, jelöletlen, önzáródó, kemény zselatin kapszula, átlátszatlan, sárgásfehér kapszula alsó rész és átlátszatlan, bordó kapszula felső rész, két tablettával töltve. A ramipril hatóanyagot tartalmazó tabletta halványsárga színű, kerek, mindkét oldalán domború, jelölés nélküli tabletta, melynek felületén fehér és sárgásbarna színű foltok megengedettek. A másik, bizoprolol hatóanyagot tartalmazó tabletta fehér vagy csaknem fehér, kerek, mindkét oldalán domború, egyik oldalán stilizált E jelöléssel ellátva, a másik oldala sima.

Ramipril/Bisoprolol Polpharma 10 mg/10 mg kemény kapszula
0-es méretű, jelöletlen, önzáródó, kemény zselatin kapszula, átlátszatlan, sárga kapszula alsó rész és átlátszatlan, bordó színű kapszula felső rész, két tablettával töltve. A ramipril hatóanyagot tartalmazó tabletta halványsárga színű, kerek, mindkét oldalán domború, jelölés nélküli tabletta, melynek felületén fehér és sárgásbarna színű foltok megengedettek. A másik, bizoprolol hatóanyagot tartalmazó tabletta fehér vagy csaknem fehér, kerek, mindkét oldalán domború, egyik oldalán stilizált E jelöléssel ellátva, a másik oldala sima.

30 vagy 60 darab kemény kapszula OPA/Al/PVC//Al buborékcsomagolásban, dobozban.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
Zakłady Farmaceutyczne POLPHARMA S.A.
19, Pelplińska Street,
83-200 Starogard Gdański,
Lengyelország

Gyártó
Egis Gyógyszergyár Zrt.
1165 Budapest, Bökényföldi út 118–120.
Magyarország

Egis Gyógyszergyár Zrt.
9900 Körmend, Mátyás király u. 65.
Magyarország


Ezt a gyógyszert az Európai Gazdasági Térség tagállamaiban az alábbi neveken engedélyezték:

	Bulgária
	Polbis 5 mg/5 mg, 5 mg/10 mg, 10mg/5 mg,10mg/10mg hard capsules 
Полбис 5 mg/5 mg, 5 mg/10 mg, 10mg/5 mg,10mg/10mg твърди капсули

	Lengyelország
	Polpril Biso

	Magyarország 
	Ramipril/Bisoprolol Polpharma 5 mg/5 mg, 5 mg/10 mg, 10 mg/5 mg, 10 mg/10 mg kemény kapszula



Ramipril/Bisoprolol Polpharma 5 mg/5 mg kemény kapszula
OGYI-T-24734/01	30×	OPA/Al/PVC//Al buborékcsomagolásban
OGYI-T-24734/02	60×	OPA/Al/PVC//Al buborékcsomagolásban

Ramipril/Bisoprolol Polpharma 5 mg/10 mg kemény kapszula
OGYI-T-24734/03	30×	OPA/Al/PVC//Al buborékcsomagolásban
OGYI-T-24734/04	60×	OPA/Al/PVC//Al buborékcsomagolásban

Ramipril/Bisoprolol Polpharma 10 mg/5 mg kemény kapszula
OGYI-T-24734/05	30×	OPA/Al/PVC//Al buborékcsomagolásban
OGYI-T-24734/06	60×	OPA/Al/PVC//Al buborékcsomagolásban

Ramipril/Bisoprolol Polpharma 10 mg/10 mg kemény kapszula
OGYI-T-24734/07	30×	OPA/Al/PVC//Al buborékcsomagolásban
OGYI-T-24734/08	60×	OPA/Al/PVC//Al buborékcsomagolásban

